钦定古今图书集成/方舆汇编/职方典/第1278卷 > 寺观附
## 钦定古今图书集成/方舆汇编/职方典/第1278卷 > 寺观附

本府。〈零陵县附郭。〉

太平寺　在太平门内。唐名龙兴寺。宋元丰四年，更名“太平。” 明嘉靖间，寺废，南渭王据为别邸。隆庆间，郡守黄翰、史朝富相继清复重建。内为习仪所、乡约所。明末毁于兵。

皇清康熙九年，知府刘道著重建，有《记》。

高山寺　在城东山。唐名“法华” ，宋名“万寿” ，改“报恩。” 明洪武初改今名，万历四十一年重建。永宁寺　，在城东山。唐天祐三年建，宋太平五年赐额，明末毁于兵。

皇清康熙辛丑年，重建。

竹林寺　在城东门外，嘉靖间建。

龙兴寺　在柳侯祠右，嘉靖间建。

普庵寺　在城西东乡桥六十里。

书堂寺　在城北二十里，唐僧怀素故居。寺中有怀素遗像，有碑石。今废。

楚兴寺　去城西四十里，其地旧名“金刚山。” 五代时楚王马殷屯兵于此，夜闻钟声，遂建寺以镇之。内有高丽国僧铁山塔。

耶堂寺　，去城西南四十五里。寺刱于宋熙宁间，楼阁崔嵬，气象万千，累代重修，其规制相沿未改也。寺在林峦中，一溪环流，群石簇列，丛篁夹岸，钟声隐隐从树杪而出。凭栏静对，万感俱寂，不知人世间有红尘十丈也。

澹山寺　在城南二十五里，澹岩之口。

香严寺　：在城西九十里辛兴里。

宝香寺　在城南九十里进贤乡。

大田寺　在城西三十里，隆庆里。

架溪寺　去城东北五十里。

周塘寺　在城南八十里。

诸仙寺　在城西六十里。

林泉寺　在城西八十里。

樟古寺　在城南四十里。

州台寺　在城北鹧鸪桥。

南山寺　在城西二十里。

磊石寺　在城南三十里。

霞碧寺　在城西八十里。

镇峰寺　在城南崳峰绝顶。

保方寺　在城北七十里。高溪司。

宝坊寺　在下保里

云栖寺　在城东三十里福田乡。

祝圣寺　在城西八十里，又名“嶷山。”

莲因寺　：在城东南三十五里。

灵隐寺　在城西二里。曹能始《名胜志》云：“隔潇水，当冈阜回环之所。” 前临愚溪。愚溪水源出鸦山，本名冉溪，以郡司马柳宗元易今名。按旧址无考。

开元寺　在城南二里，曹能始《名胜志》云：“唐时建，亦名太平寺。” 宋黄山谷有《登慈氏阁》诗，即此。寺中输藏，乃张忠献母夫人所造，忠献自为之记。今旧址无考。

台盘寺　在城西三十里。

新宅寺　在城西六十里。

龙归寺　在城南三十里。

莲塘寺　在城西五十里。

绿天庵　：在东门外里许，唐僧怀素故居。今笔冢、塔顶及墨池尚存，僧寂辉重建。

普济庵　在城西河二里，粤西通道建。有茶亭，亦名“茶庵” ，今重建。

护珠庵　：在西河，今名“护国。”

明月庵　在洛川里福源山，黄溪由此而入。“碧云庵　” ，在城南门内。卢都督鼎建。

水星庵　在城南三十五里杨江。

清净庵　在大埠塘侧

转龙庵　在城南十五里矮子渡。

灵鹫庵　在城西南四十里，界牌山。

鸡足庵　在城西南四十里。

九莲庵　在城西南四十里。

虎庵　：在城西南五十里。谢承绂曰：“乡人因傍有岩，怪石峭露，若猛兽出林欲啮人者然，故名。” 夫虎，恶类也；庵，善种也，得无善恶混乎？然猛可驯，顽可良，物无自弃之意也。

歇马庵　在城南八十里，黄溪之源发于此。婆婆庵　在城南七十里，山名“琥珀” ，相传有女真修道于此，石迹宛然，后仙去。乡人诛茅为庵祀之。每水旱有祷辄应，至今香烟不断。

普波庵　在东乡桥侧，“永水” 、“遥水” 二合之汇。“永兴庵　” 在城西龙塘铺二十里。

伊塘庵　去城北四十里。唐贞观时，有圣僧飞锡山顶，因建殿宇，历世重修，至今不毁。

弥陀庵　去西河一里

甘露庵　在北关外

福寿堂　在城北六十里大木口内。连山叠嶂，一径曲通，远隔外尘，惟藏修者栖焉。

延生阁　在西河

观音阁　在南门外

宝华林　在城西三十五里水东里石门山内。“优昙林　” 在西河群玉山下。

千佛林　在高林桥。水出愚溪，亦名“愚源。” 多福林　，去城南三十里。在土坪。

旃檀林　去城南四十里。

《不二居　》去城西十五里，在高林桥。

文昌宫　：在城内。明末毁于兵。

皇清重建“玉皇殿”，以祀“《文昌》之神。”

万寿宫　在城北镇永楼。明末毁于兵。

皇清康熙甲辰年，协镇彭世勋重建。

火星观　在县治左左路。总兵官张国柱建。水星观　在永安门上，今废。

真仙观　在金牛岭上

仙居观　在城南七里。昔丁谓过零陵，遇女真何氏，未之信，出所藏宝镜照之，见其童冠羽服，身光数丈，为建楼居之。曹能始《名胜志》云：“龙盘冈在县东南，山势蟠伏如龙，故名。以何仙修炼于此，后人即其所居为仙居观。” 按：女真何氏，零陵人。宋明道间，何氏见有三女环坐井中，遗一桃，受而食之，自尔辟谷。嘉祐辛酉，端坐而化。政和四年，敕封“政和真人。”

回龙观　在城北，附杨诚斋祠。

平头观　　　、杨塘观　　　、宝峰观。

狮峰观　去城西南五十里。

何仙观　在进贤乡，即何仙姑故居，名“大闻洞” ，在涧头岩口。

连山观　去城西南四十五里。山有七十二峰，起伏相连。一峰笏立如蛾眉者，《连山观》也。奇石嵯峨，苍松摇翠，停云澹而无言，芳草萋而不断。游者登其巅，远山送青，万顷一碧，朝烟夕霭，如坐天台。相传有五真人修炼于此。观宇不知创自何年，风雨摧折，后人移筑于山之西，不甚壮丽，然亦精洁。竹树交夹，浓翠欲滴，锺声缭绕，空谷生音，夕阳半落，冷翠叠来，令人有超然物外之想。

大仙观　在进贤乡大闻洞。

莲鹤观　：在城东六十里蔡家町。

石龙观　在治南十里

天仙观　在城西南四十五里戴花山下。《川真观　》在城西四十里。

顺锁观　：在治北里许。

石鹤观　在城西十五里水东里。

白鹤观　在城南十五里水东里。

皋塘观　在城南三十五里，山壁峭绝。庵在半山，远望若挂壁，竹木蔽之。路九折而上，庵亦宏敞。槛外万峰回旋，山中麋鹿倚石窥人。间入讲堂，见人悠然而去，亦不畏人。康侯《宿僧舍》诗云：“到来半岭忽生阁。”

祁阳县

多宝寺　，在迎恩门外，今故址在九莲庵右。甘泉寺　，在甘泉门内。一泓清美，儗于乾竺之八功德矣。张南轩旧碣尚存，明成化己丑，僧法祐募修，甯良为之《记》。

皇清顺治戊戌，灾于火。庚子，总戎陈暨本标诸人重

构名载碑阴

东兴寺　在镇祁楼之北，邑人邓球建。

中宫禅寺　在浯溪上。旧《志》云：“即唐漫郎宅。” 明末颓朽，仅存梵钟、佛像。僧仁瑞于

皇清顺治初重修，旧址在渡口，后移置今处为“文姓。”

者渐侵，今廉复之。邑人陈荐曾施田二十亩，住僧续置田三十六亩，

九龙寺　，在城北三十里。馀溪九水合流，祁江汇于潇湘。

白茫寺　在城北五十五里。

白云寺　在城东北八十里洪桥铺之右。《宝坊寺　》在城北五十里。

赤塘寺　在城北六十里。

东林寺　在城北七十里。

师台寺　在城南八十里。

大悲寺　：在城北九十里。

坤山寺　在城北一百里。

莲花寺　在城北一百里。

墟里寺　在城北五十里。

金兰寺　在城东北一百里马江埠，环寺皆山，町中一阜如砥，方十馀亩，绕之以渠，旧名玉盘山，是为寺基。甯方伯撰《重修寺记》云：“录古钟文可考者舍寺基。进士谭颖敷，前代开山僧善琪。”

意晓、善秀、善祥，家绍兴戊寅铸钟功德，主进士陈嘉猷、会首周文琳辈，自后兴废莫究。洪武间，寺主友诚任僧会，移住甘泉寺，而金兰日就颓圮。正统庚申，客僧如圭、法明至金兰，劝义民逯志聪募谊重修之，至今僧会移甘泉矣。

杳湖寺　在城北一百二十里。

元妙观　即今元真观，在四牌楼东，久废。康熙乙巳年，贾一珍等重建，“有记。”

会真观　，即“雷坛观” ，在城西北五里。正殿一座。明成化二十一年，知县马成立建殿一座。隆庆丁卯，道士刘志阳募建洞口楼一座、悬天宫一座、玉皇阁。嘉靖乙巳，贡生李楚建。道士刘永清买观前田三亩，后开垦十五亩，观后土一片，左右各土一片。

龙兴观　在城南十里

枫梓观　在城北十里

屏峰观　在祁山之南

遥峰观　在城东六十里。

祁山观　去城十五里，祁山叠翠，为八景之一。山林观　在城北二十里，岭麓崇峻，明进士伍慎斋读书处，上有藏诰敕碑亭。

灵仙观　在城东十五里，有小洞。

金紫观　在县城东三十里，一峰危峙江之南，为邑下障。古木森秀，四时常青。

三台观　在城东三十里下七都三台山。白鹤观　在城东北三十里白鹤山。

沙坪观　：在城东五十里大栗坪。

亭紫观　在城东六十里，青江。

昊天观　在城东六十里斜峰源。

烟霞观　，面西，在沙滩上，《游馀溪水》。

冻竹观　在横江桥侧万山中，茂林修竹，炎夏犹寒。

风笃观　在城东十里

云山观　：在城西北三十里。

金吾观　在城北三十五里，南凹岭。

灵岩观　在城东北六十里。

斧头观　：在城北七十里。

太极观　在城东北六十里梅溪。

西华观　在城北八十里。

洋濑观　：在城东北八十里。

龙平观　：在城东八十里，有新观，有老观。桥头观　：在城东九十里。七湾塘，环塘皆山，塘头有桥。

杨梅观　在城北四十里。

迎仙观　在城东七十里。

石佛观　在城东八十里。

玉虚观　在城东八十里。

乌符观　在城东九十里。

永丰观　：在城北九十里。

石楠观　在城北一百里。

祐圣观　在城东一百里，近归阳市。

云岩观　一名“响石山。” 在城东七十里。

华山观　迤逦数十里，屏蔽邑后。层峰折旋，俯揖祁山，相为宾主。中间一谼，幽响互答，有祷辄应，土人祀之。

他山观　在长流铺

“小高峰观　” ，为“华山” 之后支，相去十五里，居万寿庵之前。

观音阁　在镇祁楼之左。明隆庆壬申，邑人邓球建塔，未能，众请建阁以先之，因与“濂溪” 、“武穆” 二祠一时并立。其志在培护祁邑，下关形胜，不仅为佞佛计也。

玉皇阁　，距观音阁数百武，明万历年间卢鼎吉建。阁制穹窿，廊垣周匝，后有经堂，置常住田产勒碑。久为豪右占夺。又阁左右铺地数十间，岁收地租以供殿内灯火。今存。

皇清知县童钦承捐俸买浅茅坪田六十亩，施为常。

住今亦为佃所有

朝阳庵　在城西三里

南岳庵　在城北六十里。

西成庵　在城西四里

九莲庵　在迎恩门城外，明刑部郎陈朝檙建。后崇祯末，毁于兵，止存前门。至天王殿及大佛像，俱露风日中。

皇清顺治丁酉，知县童钦承重修佛殿暨观音堂庄。

严佛像。己亥，总镇陈德遵命创《观音》、三官、药王殿于庵后，旧址有记。随征将官陈光祉修建伽蓝、关帝殿于右庑。刺史贾一珍修建“韦陀殿” 于大门内。

准提庵　：在城西南，旧名曰“麻园” ，在山川坛之右。顺治辛丑，镇标黎守库崔兴重修。

永寿庵　：在城北甘泉门外，四川总督标官李茂修。康熙乙巳重葺之，以奉真武。

华馨庵　，在祁山之阴，兰蕙弥谷，众草蒙香。《经》云：“众香国里，去来瞿昙鼻孔摄入山顶” ，悬泉贯流左右，径其地，如履沙絮，高深浮湛。山叟蒋宾虞购梵施田其中。

祝延庵　在城北三十里。

莲池庵　在城东十二里。

“隆泉” 庵　居《华馨》之巅。

文殊庵　在城东六十里锁匙岭，与望冈对峙。福寿庵　在城北十五里。崖壁云拥，盈满山腹。明经刘愈秀、庠生漆文先等尝读书其中，所著有《云岩古木》《松月秋声》之赋，泐石存焉。

望溪庵　在城东二十里，望见浯溪，寒光飞练，来履鸟下。

助福庵　在城北二十五里。为诸生王长年、周亨、旷逸、伍美读书处。

化城庵　在城东三十里，曰“狮子峰。”

文佛庵　：在城北六十里，曰《七姑仙》。

《龙源庵　》在衡、祁之间，寺名“大觉洞。” 宗下止之禅师辟讲坛。

天阜庵　在城北六十里。

东安县

福昌寺　在县南

龙虎寺　在乐复村

福聚寺　在东溪

石塘寺　在元陂山左

高山寺　在西门外

石乳寺　在石乳岩

洪陵寺　在狮子岭左，今废。

善果寺　在西江

寿昌观　在布政司分司左，今建文昌宫。清溪观　在县河西，祀梓潼，为诸生课业所。云霞观　在云霞山顶，有仙迹。

景星观　在东溪

蛾眉观　在蛾眉岩

道州

报恩寺　在州治东。宋绍兴十七年六月二日，佛顶放光，塔有幻影。明洪武壬戌，知州张所从重修，并丛林为禅寺。

龙华寺　在潇川乡，宋乾道庚寅建，正统丙寅重修，举人周尚文《记》。

龙福寺　在营乐乡，今废。

甘霖寺　在进贤乡，今废。

云龙寺　在营阳乡

罗汉寺　在修义乡

银山寺　在登封乡，今废。

花灯寺　在宜阳乡，今废。

福田寺　在宜阳乡。有元侍读学士元明善奉敕撰《破衣禅师舍利塔碑文》。

杏园寺　在潇川乡，成化初建，今废。

建隆寺　在登封乡，今废。

云安寺　在营乐乡，今废。

回澜寺　在东洲。因本郡沱水南来，濂水西注潇水，并左右溪北出，众水汇于郡前，此洲独溯流而上，砥柱中流，若巨鳌状，因建寺于此，以捍一郡之水口，所关最重。先时，科第蝉联，民庶殷富。无何，倾圮无遗，鞠为茂草，凡百馀年，以致科名寥落，民亦凋残。故老谋复与僧遍募多年，仅构空殿一座。明万历辛亥，州守梁祖尧莅是邦，甫下车即复修之，金碧辉煌，楼殿如制。崇祯间，已就倾圮。

皇清顺治，州守高攀龙重修之，然亦不及旧矣。

紫云寺　在州治西桥。明万历庚子，州守韩子祁题曰“上乘庵。”

回龙庵　在州治西门外。明万历辛丑建，中废。

皇清康熙三年，参将郑承宗重建庵，一带尽饶美笋。

今稍减旧

莲花庵　在北门外，万历丁酉年建，久废。东阳观　在小西门外，相传鲁班手制，神异可怪。其观有三殿，皆高至三四丈，屋材俱杉，竟无卯笋，大风狂拂，时间亦作响声，令人危悚，实无他虑。其殿柱有似木屑抟成者，又间有杉皮，尚未斤削，其刺尚存，且凡屋皆有蛛丝，独此观绝无。其中殿之神为三清，稍次即火星神位。所坐之下，父老相传，云是海口。明万历庚寅，州守李发重修。稍启火神坐处，石板即见碧水黑波，顿觉涌沸。众惊惧，遂疾掩之。观前一大方井，清冽异常，如赤水冲滚，民间必遭回禄。又人见有火羊二头出入殿背，圆眼中人遂以此验火之起伏。民间每春正月，必请道流禳醮之。崇祯末尚

有观前题额曰“三炁天宫” ，峕。元至正辛卯知道州路事忽都鲁重修。明末毁于兵。

皇清顺治五年，协镇刘崇基复建一殿，仅蔽风雨。古

迹无存

开元观　“在州西南，明洪武、正统间历修。” 东华观　在营乐乡，“元至正时建，明正统间修。” 延寿观　在城西北。顺治间参将李东斗重修。文昌宫　在卫后北街，近西城边。顺治间屯政守备田雨金“重修。”

洞明宫　在月岩傍。元至正时建，今稍圮。东岳行宫　在州东门外，明末兵燹。

皇清顺治间，关东李东斗重修，有记。

玉皇阁　在古仙锦坊。明万历三十七年建。久废，址尚存。

观音阁　在州治东门外下关。明万历三十八年建。久圮，仅存故址。

麒麟庵　在州治东门外，久废。

凝秀庵　俗名“茶庵” ，在北关外，久废。

三元宫　在州治西五家岭，废。康熙四年重建宁远县。

胜因寺　，在西门。绍定间建，洪武中重建。南林寺　，在望仙桥。坐麓临流，树木蒙密，为山林之秀。永乐间建。

永乐寺　在县南，至大元年建，正统时修。高安寺　，在县北二里。洪武间重建。

西隐寺　在县北二十五里。宋淳祐中重建，明洪武时修。

西泉寺　，在县西四十里花桥下，明洪武中建。江东寺　，在县东一里。

龙回寺　在仙政乡一都。

永安寺　在中和乡三都。

芳水寺　在西乡一都

西泉寺　在东乡一都

西林寺　在太平乡

东溪寺　在东关外二里。明正统元年建。天启间，县令蒋𨱑建，有亭台，今废，碑尚存。永福寺　在九疑舜祠之右，旧名“无为寺” ，又名“报恩寺。” 相传南齐敕建，以卫舜祠。宋太平兴国五年易今名。元丰间以为禅寺。

清皇顺治甲午，僧莹白重建。

金泉庵　在县南二十里。其山名“永乐” ，其水名“金泉” ，清洁味甘，绕于香积。明天启甲子，僧寂能率徒重建。凡游九疑者，登此少憩焉。多名人题识，内有《藏经》千馀卷。

“紫云庵　” 在金泉庵北。

《秀泉庵　》《与金泉庵》相去不过里许。

善庆庵　在下灌南。明崇祯间，禅僧仁印建。朝阳庵　在县东里，名城头寨，其上多古柏。羊仙观　在羊权山下，因权得渡仙去，后人即以其宅立观奉祀焉。

道沙观　在大阳塔冈尾。

游仙观　在城南一里许。

鲁川观　在丹桂乡

苏仙观　在县南五里。苏江祠。

九云观　，在嶂山下。晋安帝时置，永嘉间改“净轮。” 隋开皇初改九灵，后圮。宋初复置，今废。九疑观　，在东门外，肇自宋元，明洪武初重建。黄庭观　，在九疑山下，即双师止处。

无为观　：在麓床山下。建于梁，宋绍兴中复建。此为幽胜之佳地。

炼丹观　“在舜祠北十有五里。”

《鲁女观　》，在九疑，何侯宅西。

《万宜观　》在南乡，今当属新田。

永明县

西经寺　在县西，明洪武中建。

僧伽寺　在县南，洪武时建。

清凉寺　在县江东南，洪武中建，“胜景清幽” ，《八景》之一。

回山寺　在县西十里，石壁峭绝。

三元宫　在县江西南，明崇祯时建。

白鹅寺　在县西北九里。陈隋间，蜀僧洪演参玉泉𫖮禅师，一时圆悟。辞师云游，𫖮曰：“此去五十旬，逢山若鹅则止矣。” 因至是创为丛林，宗风大振。敕建寺宇。今山门零落，而青峦堆琼，白瀑漱玉，游踪弗息。《入八景》

上禄寺　在县东二十五里。

太平寺　在县西江南里许。明万历三十三年，知县周文泽增建“观音阁。”

慈觉寺　在县东二里许。

嘉禄寺　在县东南二十里。

崇胜寺　在县西白塔山麓。

白云寺　在县西十五里。

上马寺　在县西七里

兴化寺　在县北七里。旧名“平田” ，太平兴国间，敕改今额，古刻存焉。

花盘寺　在县南二十五里。

觉陂寺　在县西十五里。

灵山寺　在县北六十里。

塘清寺　在县西南八里。

福通寺　在县东二十里。

石溪寺　在县东十五里。

海会寺　在县西十五里。

宋村寺　在县西六十里。

膏泽寺　在县桃川崇福乡。

宝华寺　，在槐木村，离县六十里。地据奇胜，殿宇岿然，绀林大观也。

石佛寺　在县十七都溪边石岸下。

仙岩寺　，在县西南三十里，有古刻。

铜田寺　在县南十六里，明万历间重建。石门寺　在县西南二十里，久废，惟古诗存焉。回龙庵　在县江南一里。

瑞云庵　在县江东一里。

青莲庵　在县凤翼山麓，邑人蒲宗瑞建茅庵　在县西一里。

麒麟庵　在县江南三里。岩壑嵚空，白云封锁，如桃源邈然世外。明万历三十八年，生员周汝爱诛茆刈榛，依岩构宇，弃青衿习禅于此。“茶庵　” 在太平营，离县五里，路通两粤。明天启元年创建。每值炎暑，诸苾刍募缘施茶，以给行者。故行旅诵功，常载道途。今废。

文昌宫　在县治北门外。明万历二十七年，知县许瑞麟建。今圮坏。

佳乐观　在县南二十里。

斗田观　在县南二十里。

嘉禄观　在县东南二十里。世传鲁班亲造。其柱斗俱无，楹甍斜攲。明天启元年，村人忽夜闻斧凿声喧阗祠内。逮旦观之，焕然一新。

云归观　，在县西二十五里。

东林观　在县东门外百步许。久废。

马蹄观　在县江南二十里。

真庆阁　“在县治西百步许。”

元帝阁　在文昌宫东。崇祯间知县杨方亨建，《江华县》。

浪石寺　在县南五里。宝应一年建，宣德间修。普光寺　在县南兴德乡。至正时建，天顺间修。兴福寺　在县南从化乡。

法隆寺　在县南半里，天顺间建。

重元观　在县南五里，明景泰中建。

报恩寺　在县南城外。旧名“法隆” ，又名“新建” ，遇朝贺，习仪于此。除赎回田一百亩外，今知县刘断分与浪石寺，告争田各八十五亩。

弥勒寺　在县南五十里原近民施田一百二十亩，永作香火之用。今存，有碑。

东岳宫　，在县东一里。前厅即崇正堂，清旷可以怡神。

新田县

龙会寺　在南八都。宋乾道二年僧文广创建。宝明寺　在南四都。元至治元年僧正悟建。广胜寺　在南五都。明洪武元年僧妙音建。太平寺　在北一都。明洪武三年僧妙音建。龙归寺　在北四都。明洪武十年僧本立建。龙池寺　在南三都。明永乐二年僧善坚建。何村寺　在北三都。明永乐二年僧芳敬建。景仙寺　在南二都。明永乐五年僧善弘建。万兴寺　在南一都。明成化七年僧道伦建。嘉禾寺　在南八都。明正统十年僧潮溪重建。西林寺　在北一都。明嘉靖二年僧虚湘建。龙居寺　在南十都。明嘉靖二年僧秋月建。金设寺　在北一都。明嘉靖三年僧觉洗建。迎恩寺　在北二都。明嘉靖九年僧绍文建。三教寺　在南三都。明永乐六年，僧妙莲建。白鹤观　，去治南二十五里。

石牛观　在南乡下漕洞。

漕溪观　在南乡下漕洞。

大乘观　，“去治西十里。” 。